
uod  erat  in  votis ,  ut  alicjuando  mihi  aperiretur  aditus 
explicandi  Majestati  Tuae  obsecjuentissimi  animi  studium ,  hoc 
mihi  beneficio  Summi  Pontificis  indulgentissimo  concessum 
fuisse  gratulabar.  Adversa  tamen  foHuna  sentio  id  mihi  conti- 
gisse  eo  tempore  ,  quo  dubitarem ,  ne  magis  mihi  dolendum  , 
quam  gratulandum  esset.  Agendum  enim  erat  in  communi  bo- 
norum  omnium  luctu  de  amarissimo  Victorii  Emmanuelis  fato , 
quo  nobis  ereptum  principem  lamentabamur  tot  virtutibus ,  totquc 

egregie  ct  fortiter  factis ,  quam  qui  maxime   glojiosum.   Parui 

tamcn  humilUme  non  sine  grati  aninii  significatiojie  nutui  ho- 

norificentissimo ,  quo  vocabar  ad  onus  humcris  plane  meis  sum- 

mopere  gravius.  Utinam  mihi  suppeteret  tantum  facultatis  ,quan- 

tum  voluntatis,  quo  demorluum  ivgem  fraterna  tibi  charitate  de- 

vinctissimum    possem    parentali   laudatione    celebrare !    Fateor 

autem   ape/iissime^  me  timuisse   in   hac   elucubranda^   tibique 

nuncupanda ,  ne  recordatione  augustissimi  fratris  in  Te  recm- 

desceret  vulnus   tanta   doloris   acerbitate  in   imo   pectoris  infi- 

xum.    Sed  reputabam   insimul  animo ,  quod  cum   Ille   cuncta 

auctoritatis  jura ,  et  amplissimae  dignitatis  majestatem  tibi  lu- 

hens ,  volensque  cesserit ,  miriflce  consuluit   rerum  publicarum 

felicitati ,  tuaeque    laudi ,  tt  commendationi  aeternae.    Suscepi 

igitur  oratoris  partes   licet   arduas ,  meisque   viiibus   impares, 

fretus  non  modica  spe  facile  futurum,  ut  humanitate ,  ingeni- 

taque  naturae  comitate ,  qua  mtrito  apud  omnes  celebraris ,  si 

minus  in  scribendo  attulissem  ingenii,et  eloquentiae,  obsequen- 

tissimi  saltem  animi  studium  probavisses.    Excipe  igitur  con- 

sueta  bcnignitate ,  Princeps  Clementissime ,  quaecumque  ea  sit^ 

lucubrationem  faustissimo   tuo  nomini  jure   optimoque    merito 

sacram.  Tu  enim  divijio  pixtrsus  consilio  ab  eodem  ipso  evoca- 

tus^  et  cojistitutus ,  ut  sartam  rerum  publicarum  navem  in  tuto 

poneres   et   scite  gubernares,  non   regni  tantum,  sed  virtutum 

haeres ,  et  gloriae  evasisti ,  et  apud  omnes  publica  commenda- 

tione  jure  maximo  donaiis. 

Illud  unum  superest^  ut  fervida  ad  Deum  optimum  ma- 
ximum  vota  enixius  repetam  pro  incolumi  et  sospite  Majestatis 
Tuae  valetudine  in  qua^  post  Supremiun  mundi  Rectorem , 
subditojum  salus  cojitijictur ,  quos  intcr  addictissimwn  tui  me 
sejnper,  sejnpejyue  habeas  velwr. 


> 


.  » 


Sedebit  in  pulchritudine  pacis  ,  in  tabernaculis  jt&uciae ,  ira    requie  opulenta. 

Isaiae  3s.   18. 


'ibenti  equidem,  et  pergrato  animo,  Beatissime  Patcr  , 
oraculo  tuae  auctoritatis  indulgentissimo  ad  onus  mihi  imposi- 
tum  et  grave,  et  salebrosum,  viribus  licet  impar,  obsequuturus 
accedo.  Persolvenda  sunt  enim  mihi  hodierna  die  coram  Te  in 
hoc  amplissimo  loco  suprema  funeris  officia  augustissimo  Victorio 
Emmanueli  Primo  Sardiniae  Regi,  quem  vehementissime  boni 
omnes  moerent  amara  morte  sublatum.  Poteramne  tot  a  te 
muneribus  auctus  a  clementissima  tua  voluntate  desciscere,  quin 
mihi   vel  minus    obsequiosi ,   vel    minus  grati    animi    nota    jure 

mcrltoque    optimo    inureretur?    Poteramne   ab    oblata    licct  lu- 

ctuosa  opportunitatc  declinare  celebrandi  laudes,  et  gesta  immor- 

talia    tanti    rcgis ,  qui   temporibus    vel  maxime   adversis   et    pa- 

triam  mihi  servavit  incolumcm,  et  regnum   universum  mira  pru- 

dentia,   singulari    consilio    et  invicta  virtute    faustissime    eripuit 

ab  exeidio ,    ab  internecione   a  rapinis  ?   Parebo   igitar   qua    ra- 

tione  potcro  honorificentissimo ,   quo  me   decoratum  esse  voluisti 

mandato,et  obsequcntissimi    subditi  partcs  aliquo  modo  sustinere 

conabor.  lllud   mc   quammaxime  recreat,   atque   in    spcm  erigit, 

quod    in  re  tanti  momenti    quae   proferam    pro    tua    clementia 

exccpturum  spcro  benigne.  Agendum  est  enim    de    singularibus 

meritis  illius  Principis ,  qui  regale   solium   ornavit   omni  virtutum 

gcnerc ,  qui   subditorum   animos  fide ,  justitia ,  religione  sibi    de- 

vinxit ,   qui    populorum  ,  quibus   praecrat ,    fclicitati    solertissime 

et   consultissime  prospcxit. 

Ut  autem  oratio  quodam  ordine,  et  perspicuitate  quadam 
incedat,  tria  Yictorii  Emmanuelis  vitae  tempora  sigillatim  ape- 
riam.  Primo,  cum  nullo  rcgni  implicatus  ncgotio  privati  prin- 
cipis  vitam  cxegit:  secundo,  cum  altissimae  providentiae  decreto 
rcgni  suscepit  habenas  :  tcrtio  denique  ,  cum  magni  virilisquc 
aiiimi  motu  tactus  cessit  ab  imperio,  et  heroica  fortitudine  so- 
lium  rejccit.  Privatus  Princcps  vixit  in  pulchritudine  pacis ,  Rex 
habitavit  in  tabernaculis  fiduciae  :  corona  denique  sponte  sua , 
et  maturo  consilio  dcposita  in  tranquillitatc  opulenta  requievit. 
Ut  imagincm  aliquam  virtutum,  ac  meritorum  Yictorii 
Emmanuclis  instituam,  facilc  praetermittam  primordia  illa ,  qui- 
bus  quasi  quibusdam  gradibus  ad  tantam  virtutcm  tanta  omnium 
admirationc  proccssit.  Practcrmittam  paritcr  quod  in  ejus  pro- 
creatione  Yictorius  Amedcus  tertius  cum  lectissima  coniuge  Maria 
Antonia  Ilispaniarnm  infante,  in  venas  ipsius  triginta  quatuor 
principum  tum  rerum  praeclare  gestarum  gloria ,  tum  armis , 
tum  pietate,  tum  morum  sanctitate  illustrium,  sanguinem  trans- 
fuderit  Scd   parum    est    me  hoc   meminisse  ,  non    scmpcr  enim 

ad  generis  nobilitatem,et  majorum  gloriam  actiones  hominum  con- 

formantur ,  nec  quoticlie  proverbium  ,   quod  fortes  creantur  for- 

tibus,  et  bonis,  comprobatur.  Parum   est   etiam    meminisse  pro- 

vidam  institutionem  a   majoribus   acceptam  ac  omnes  illas  virtu- 

tes,    atque  disciplinas ,  quibus  regia  proles    tenella   aetate  ad  hu- 

manitatem,   aiiimique  magnitudinem    imbui,  et  informari    solet. 

llla  tantum  recensebo,  quae    ab  una   libera    voluntate    profecta, 

alacri    ingenio    exculta,    animique   dotibus    illustrata     germanam 

summi   principis  personam  constituimt,  eique  amorem,  et  obse- 

quium  publicum    conciliant.    Hinc  ab    adolcscentia   de    illecebris 

deliciarum ,    de    voluptatibus ,  et    vitiis ,  de    otio ,  et  fastu  trium- 

phans    temperantiam ,    continentiam ,    humanitatem     summopere 

coluit.    Quid    dicam  de  morum  puritate,  qua    semper  excelluit, 

quid    de   litterarum  et  scientiarum  cultu,  quid  de  religionis,  in 

qua  summa  virtutum  omnium  continetur,  vigilantissimo  studio  ? 

Imbutus  quo  sane  fuerat  a    teneris  unguiculis   maternae  pietatis 

lacte  hanc  semper  retinuit,  hac  duce  adolescentiam  aluit,  et  in 

omni  vitae  ratione  usque  ad  interitum  ita  excoluit ,  ut  quidquid 

religionis    esset   ipse   in  primis  semper  sanctum ,  semper   habue- 

rit   inviolabile. 

Trigesimum  aetatis   annum   expleverat,  cum  auspicato  con- 

jugem   sibi  duxit    animi    dotibus,    et   purissimis    moribus     prae- 

stantissimam ,   quam    Deus  sospitem   servet,    Mariam   Theresiam 

Austriae  Archiducissam ,  consilio    et   impulso    Regis    Caroli  Em- 

manuelis    ejus  fratris,  qui  prole    carebat.    Benedictionibus  bene- 

dixit   eum    Deus   Abraham.     Difficile    dictu   est    quantum     con- 

tulerit    operis    et   studii    in    educandis,   quos   procreaverat ,    ge- 

nitis ,  quantum   in    cfformando  eorum   spiritu   elaboraverit.  Ipse- 

met  edocebat   natos    non   fortunae    et   sanguini   regio ,    sed   uni 

omnipotenti  bonorum    omnium   largitori  deberi  omnia,  quae  in 

ortu  suo  sortiti  fuerint   praemia.    Declarabat    apertissime   princi- 

pes   referre   imaginem   supremi   numinis  et   idcirco   clementiam, 

et  iustitiam  ejus  imitari  debcre,  nunquam  vero  superiori  aucto- 

ritate  abuti  vcl  potentia,  superbiam  et  fastum  regiae  conditio- 
nis  a  stirpc  sua  penitus  ejectum  decernebat.  Hujus  vero  mundi 
speciem  ostendebat  ccreae  eorum  menti  ceu  nitrum  sulphureum , 
et  tanquam  ignes  errantes ,  qui  fugaciter  signato  vestigio  lucis 
nil  aliud  post  se  relinquuut ,  quam  gravem  odorem ,  pallentem 
umbram  ,  pellucidam  erroris  cognitionem.  Ilac  equidem  insti- 
tutione  comparare  curabat  tempora  felicia  populis,  quibus  prae- 
esse  possct  regia  proles.  Quae  cum  ita  sint,  in  dubium  re- 
vocari  nequit ,  quin  Yictorius  Emmanuel  sibi  constans  in  virtute 
recolenda  ,  ct  assequenda  pacis  pulchritudinc ,  quievisset  non 
modo ,  sed  eamdem  etiam  in  perennem  natorum  suorum ,  si  su- 
peressent,  haereditatem  transmisisset.  Quid  itaque  boni  speran- 
dum  fuerit  de  Principe  tam  religioso,  tam  sagaci,  tam  con- 
sulto  nemo  non  videt.  Ea  erat  conditio  temporum  ut  quae  vi- 
debantur  adamante  firmiora  continuo  ruerent,  ut  nova  consur- 
gcrent.  Quam  incomprehensibilia  sunt  inscrutabilis  aeternae  pro- 
videntiae  judicia!  illico  factum  fnit ,  ut  qui  in  pulchritudine 
pacis  vivebat ,  regale  ad  soliiun  evocaretur.  Tempestas  illa  ad- 
venerat  infaustissima ,  in  qua  cuncta  per  universam  pene  Euro- 
pam  in  praeceps  erumpebant,  eversura  quidquid  experientia  , 
et  consilium ,  leges  et  instituta  majorum  providentissime  popu- 
lorum  felicitati  praestiterant  ad  mores  componendos,  ad  com^ 
primenda  delicta ,  ad  religionis  jura ,  et  decreta  civiliter  vindi- 
canda.  Carolus  Emmanuel  Quartus  quamqui  maxime  praestan- 
tissimus  ,  ab  Augusta  Taurinensi  Sede  violentissima  irruptione 
deturbatur,  Sardiniae  regnum  illico  subiturus:  cam  nempe  re- 
gionem  ab  insidiis  hostium  insigni  consilio  servarat  incolumem. 
Yictorio  interim  detulerat  Carolus  imperium  regni  sospitis  ab 
astu,  ct  armis,  quae  timc  temporis  ubique  ingruebant  felicio- 
ribus  auspiciis ,  et  ccce  qui  in  pulchritudine  pacis  vixerat,  ad 
tabernacula  fiduciae  confugere    debuit. 

Inconcussa  veritas  est,  quidquid   in  contrarium   blateretur, 
reges    imaginem  Dei  repraesentare.  Nulli  dubium ,  quod  eo    ma- 

gis    exprimant    illam ,    quo    plus    ingenio  ,    alacritate ,    consilio, 

religione    praesertim    floreant :    quare   mirum    non    est  ,    si    qui 

dat,  et  tollit  imperia    arbitrio    suo,   ita  prospexit  rebus   Victorii 

Emmanuelis,  ut  in  summa  rerum  diflicultate  ad  exitum    felicem 

cuncta    deduxerit.    Adscitis    in    impcrium   cooperatoribus  eximiis 

zelo,  pietate,  dexteritate,  praefectis   ubique   locorum    magistrati- 

bus    optimis  ,    consultis    viris    in    unaquaque   facultate,  et    singu- 

lari    abstinentia    spectatissimis  ,    ita   sibi  ,    populoque   suo   consu- 

luit ,    ut   publica    salus    assurgeret ,    ubi     ad    ruinam    properaba- 

tur.    Hinc    merito    in    \  ictorium  Emmanuelem    oculorum    aciem 

Altissimus    intendit,   et    ad  regiam    evexit   potestatem.     Primum 

itaque    coepit    operam    navare ,    ut   justitiae    amor    cum    summo 

justitiae  jure    conjungeretur ,  quoniam  juxta  cor   suum  nunquam 

fuere,    qui    sapientiae    studium    cum    religionis    studio    non    co- 

pulassent.   ]Nec   favores,  nec    artes    apud    eum  ad    decernendum 

praevaluere ,    quin  imo   consulturus   populi,    qua  fieri  potest,  fe- 

licitati ,    quam    saepissime    consiliis    praeerat  ,    publicis    intererat 

negotiis  ,  ministroruin  arbitria  continebat,  quidquid  esset  subdi- 

tis  utilitati    vindicabat;    pluries   quoque    e  stabili  sede    decedens 

varias    kivStrabat   regni    partes  ,   ut   suis    ipse    videret    oculis ,    et 

manibus   tangeret    quaecumque    agerentur ,  undique  abacta  auri 

fame,  et  corruptione    ubicumque    compressa  vel    expuncta. 

Neque  solum  de   justitia    rite    administranda    sollicitus,    eo 

quo  pollebat  ingenii    acumine,  et    zelo    religionis    uniuscujusque 

temporibus  occurrebat,  sed  animo  indulgentissimo ,  et   alacritate 

paterna  praesto  erat  cunctis  ad  se  confugientibus ,  qui  vel  patro- 

cinium  in  adversis,    vel    opem  in  calamitatibus   exposcerent.    Go- 

miter  enim ,   liberaliterque  cunctos    adeuntes    excipiebat ,   erigens 

illos  ad  aperiendos  eorum    animos  ,   ut  cognita  rerum    exposita- 

rum  veritate ,    eosdem  sublevaret.    \os,  vos    appello    egentes ,  ac 

inopes ,  qui  patrem  liberalissimum  in  Aictorio  Emmanuele  toties 

invenistis.  \os,vos  appello ,  famelici ,  quos  munificentissime  aluit: 

vos  nudi ,  quos  abunde  cooperuit:  vos  jacentes,  quos  roboravit; 

vos  afilicti  ac  laborantes,  quos  amantissime  recreavit.  Noscebat 
ipse  quidem  nil  aliud  utilius  esse ,  quam  mutuus  amor  inter  sub- 
ditos,  et  principem;  noscebat  quantum  suavitas  in  vultu  regio 
publicam  benevolentiam  rapiatj  dulces  propterea,  suavesque  mo- 
dos  ita  in  omnes  adhibuit,  ut  quampluries  aut  non  agnoscere  , 
aut  despicere ,  ac  pro  nihilo  putare  regalem  dignitatem  >videre- 
tur.  Neque  tamen  humanissima  ejus  facilitas  quidpiam  supremae 
dignitatis  imminuit.  Ita  enim  Victorius  altissimi  gradus  eminen- 
tiam,  et  sublimem  potestatem  temperavit,  ut  amorem  populi 
universi  sibi  devinxerit,  quin  aliquid  detrimenti  regia  majestas 
pateretur,  vel  justitiae  jura  violarentur.  Animadvertendum  erat  iri 
criminis  reos?  severitatem  legum  in  istos  applicandam  vel  invitus 
decernebat,  neque  unquam  judicum  sententiis  obstitit,  eo  con- 
silio,  ut  improborum  audacia  reprimeretur,  et  crimina  lato  legis 
rigore  averterentur.  \irtutis  praemio  ad  bene  agendum  alliciebat, 
formidine  poenae  deterrebat  a  scelere.  Noverat  enim  nunquam 
stetisse  imperia  sine  religione,  et  moribus,  sine  fide,  et  honesta- 
te.  Illud  profecto  notandum,  quod  princeps  tanta  mansuetudine, 
tanta  morum  suavitate  clarus  robur  aiiquando  invictum  exerce- 
retn  et  tantam  in  re  militari  scientiam  explicaret.  Copias  avito 
more  ad  virtutem  comparatas,  et  eximia  disciplina  institutas  ha- 
buit  in  deliciis;  quare  vigilantissime  consuluit  honcstae  inter  mi- 
litantes  aemulationi,  praemiis  et  decorationibus  auxit  quoscum- 
que  integritas  vitae,  ingcnii  vis,  et  in  arte  bellica  singulare  for- 
titudinis  decus  extulisset.  Aerarium  semel ,  et  iterum  injuria  tem- 
porum  penitus  exhaustum  consilio,  abstinentia,  et  moderatione 
abunde  reparavit.  De  religione  quam  qui  maxime  sollicitus  re- 
seravit  templa  ,  monasticos  ordines  restituit,  ecclesiis  rcditibus 
et  pastoribus  viduatis  munificentissime  prospexit,  resque  omnes 
brevi  temporis  intervallo  ita  composuit,  ut  amplificatis  longe  la- 
teque  propriae  ditionis  finibus,  Victorius  Emmanucl  videretur 
princeps  in  orbe  fortunatior. 

Verum  proh  miseram  hominum  conditionem!  proh  lacrynaa- 

biles  imperiorum,    et  imperantum  vicissitudines!  Serpuit  occulte 

maligna  quaedam  rerum  novandarum   febris ,   quae    subito ,    ceu 

vulcanus  erumpens ,  invasit  animos  audentiores ,  quos  ambitio ,  lu- 

xuries,  et  seris  amor  cum  perniciosissimo  pravae  libertatis  aestu 

ab  honestatis  ,  et  justitiae  tramite    abstraxerant ,  et  illico  impetu 

facto    subditi    aberrantes    in    dominum,   ingrati    filii    in    patrem 

amantissimum    irrumpunt,  legem    dicturi    proprio  ,    legitimoque 

legislatori.    Invariabili   semper  animo  sibi    constans  immortalis  re- 

gius  heros  ne  minimum  quidem  a  summa,    qua  praestabat,  mo- 

deratione,  et  tranquillitate ,  quae  nuuquam  e   religioso,  fortique 

viro    sejungitur,  ullo    modo    deflexit;    impcrterritos    accedentum 

vultus  ore  sereno  respiciens  eorum  vota    seu  potius  querelas  im- 

perturbatus  accepit,  et  quo  magis  increbuerat  illorum    audacia, 

eo  magis  inaudita  mansuetudine  Victorius   studebat    eosdem   re- 

vocare  ab  incepto,  quin  aliquid  proficeret.  Tunc  vero,  quoniam 

res  eo  deducta  erat ,  ita  ut  capere  consilium  necesse  esset ,  quin 

officio    deficeret   suo,  quin   pactam    cum   potentioribus    Europae 

foederatis    fidem  violaret ,  quin    in   perduellium  infidelitatem ,  et 

in  legionum,  quae  defecerant,  nefariam  proditionem  animadver- 

teret ,  ultionis  nescius ,   regale  solium ,  quod  tantis  virtutibus  or- 

naverat,  novo  generositatis   exemplo  tranquillissime  abdicavit,   et 

summam  rerum  omnium    cum  regia  potestate   transtulit   in    au- 

gustum    fratrem  Carolum  Felicem.    Quid  moderatuis ,  quid  pru- 

dentius ,  quid  opportunius   excogitari  poterat  ad  vitandam  civilis 

sanguinis  effusionem,  ad  prospiciendum  in  tanta   tcmporis    diffi- 

cultate  publicae  quieti  et  fortunae  ?     Cessit    itaque  Taurino,    et 

tanquam  privatus  Nicaeam   contendit.  Divinae  providentiae    prae- 

sidio    in  fiduciae   tabernaculis    semper  et  ubique   sibi    constans , 

cum  primum  a  tot  tempeslatum  turbine,  ct  fluctibus  usque  in- 

gruentibus  se  cognovit  ercptum,  in  Doinino    laetabatur    tandem 

eo  pervenisse  ,  ut  in  opulenta  sede  conquiescere  posset. 

Non  deerunt  fortasse  in  tanta  blaterantium  frequentia,  qui 
aliorum  facta  licet  pulcherrima  proprio  marte  judieantcs,  magni- 

tudincm  animi ,  qua  Yictorius  alterum  vitae  genus  procul  a 
solio  sibi  Lneundum  proposuit  sinistra  intcrpretatione  audent  re- 
prchendere  vel  etiam  condemnare  :  non  tcmere  sed  consulto , 
non  coacte  sed  libera  voluntate  ,  non  partis  alicujus  studio  sed 
maturata  consideratione  fecit ,  quod  in  admirationem  rapiat 
omnem  postcritatem.  Cum  vero  opulentiam  in  nova  sedis  statio- 
ne  nomino,  non  illam  intelligo  quae  nunquam  deiicere  potest  in 
principc  vel  throno  carente:  vere  opulentum  intelligo  illum,  qui 
posthabito  rerum  caducarum  amorc  opulentia  gaudere  nititur  , 
quae  coalescit  rore  coeli  et  spiritu  principali  amplificatur.  As- 
sueverat  ab  incunabulis  religionis  prope  dicam  alitu  sese  ad 
evangelicas  virtutes  componerc.  Hac  duce  tum  in  prospera  cum 
in  adversa  fortuna ,  tum  inter  bellica  castra  tum  in  otio  pacis 
nunquain  dcstitit  a  catholicae  pietatis  opcribus,  nunquam  a  fer- 
vore  declinavit  quo  res  sacras  et  orthodoxae  fidei  instituta  pro- 
moveret  ac  strenuissime  tueretur;  nihil  aggrediebatur  praesertim 
magnum  et  difficile  nisi  praemissis  ad  Deum  precibus  enixis ■,  in- 
cruento  quotidic  intererat  sacrificio,  Eucharistico  Pane  quamsae- 
pc  reficiebatur ,  libros  ad  fovendum  pietatis  ardorem  consulcbat 
avidissimc,  acriori  auctoritate  et  zelo  invicto  male  de  rcligione 
et  legibus  ecclesiasticis  opinantes  repressit,  ne  grex  evangelicus 
in  suis  praecipue  finibus  ad  venenosa  pascua  divcrteretur. 

Ilaec  inter  severae  pietatis  exercitia  et  sacram  virtuosissimi 
otii  tranquillitatem  nunquam  dimotus  a  constantissimo  consilio, 
quo  privatae  vitae  rationem  sibi  sponte  et  libere  proposuerat , 
nullo  modo  indulgendum  putavit  iteratis  vehementibusque  votis, 
quibus  ad  regalem  solium  rebus  in  pristinum  restitutis  avidissime 
a  populo  ejusque  amantissimo  successore  non  sine  bonorum  om- 
nium  plausu  revocabatur .  Hinc  ad  tollcndam  omnem  revocan- 
tium  spem ,  singulari  ac  plane  paterno ,  quo  in  regias  filias 
amore  fercbatur,  censuit  adirc  Mutinam  deinde  Lucam,  ut  ea- 
rum  consuetudine ,  et  amplexibus  uteretur .  Difiicile  dictu  cst 
quantum    admirationis    et  benevolentiae    in   se   excitaverit^  imo 

vero  semper  converterit,  quocumque  locomm  pervenerit.  Cir- 
cumfluebant  omnes  inspecturi,  potius  dicam  veneraturi  heroem 
antiquae  virtutis  magnanimum,  pium ,  beneficentissimum.  Abso- 
lutis  itaque  omnibus  paternae  in  natas  cbaritatis  officiis  in  Gal- 
liam  Subalpinam  se  recepit,  rcliquum  vitae  tempus  in  magni- 
fica  itemque  amoenissima  Calerii  Montis  arce  procul  a  negotiis 
omnibus  in  religiosa  pace  exacturus  . 

Verum  non  multo  post  coepit  valetudine  ingravescere  ,  et 
lento  quidem  sed  morboso  jecoris  incommodo  laborare;  tum  vero 
enixius  religionis  ope  implorata,  et  repetita  vel  Poenitentiae,  vel 
Eucbaristiae  sacramentorum  perceptione ,  deprecatus  etiam ,  ut 
si  quas  ulli  offensiones  obtulisset,  ignosceret,  in  tabernaculis  di- 
vinae  fiduciae  requievit .  At ,  Victori  Emmanuel ,  satis  vixisti  si 
non  ad  vitae  naturalis  cursum,  et  prosperam  vicissitudinum  for- 
tunam  ,  satis  ad  virtutem  et  immortalem  gloriam  aevum  tradu- 
xisti.  Quantum  mors  vitae  ,  felicitati  fortuna  detraxit ,  tantum 
supernae,  ut  meus  auguratur  animus,  addidit  ei  praemio  in  coe- 
lis  sempiterno .  Illud  autem  in  tanto  funere  Victorii  Emmanu- 
eiis  acerbissimo  nos  quodammodo  reficit  ac  recreat ,  quod  in 
providentissimo  rege  Carolo  Felice  parentem  alterum  aeque  pi- 
um,  prudentem,  moderatum  et  munificum  sortiti  sumus,  quem 
Deus  O.  M.  diutissime  servet  incolumem  et  sospitem  ad  univer- 
si  populi  sibi  commissi  fclicitatem  et  incrementum. 

